
‏‏כ"ז כסלו תשע"ז
‏‏‏‏‏‏‏‏‏27 דצמבר 2016
                      סימוכין:  300276416
לכבוד

פרופ' שטסמן יוחנן
מנהל רפואי עמל ירושלים  (לשעבר הוד אדומים)   (קוד מוסד 237C1)

רח' השקמה 3
מעלה אדומים
פרופ' שטסמן  הנכבד,
סיכום ממצאי בדיקת תמהיל מטופלים ותקינת כוח אדם בביה"ח עמל מעלה אדומים
מצ"ב סיכום בקרה שנערכה  בתאריך  21.11.16 מטעם האגף לגריאטריה, משרד הבריאות. 
בבקרה נמצא כי חל שיפור קל בציוני הבקרה בתחום הסיעוד ובריאות הסביבה ביחס לציוני הבקרה שנערכה בתאריך 9.8.16 . יחד עם זאת הציונים עדיין בתחום "טעון שיפור" ויש להמשיך ולפעול לתיקון הליקויים. כמו כן יש לתת דגש על השלמת כוח האדם בתחום הסיעוד לנדרש.
בבדיקת תמהיל המטופלים במוסד נמצא כי מטופלים מאושפזים במחלקות, שלא על פי הגדרת הסטאטוס. כמו כן נמצא כי יש לשפר את תהליכי העברת המטופלים בין המחלקות, כולל דיון בשינוי סטאטוס. 

המנהל  הרפואי מתבקש להעביר עותק מדו"ח זה  לשאר חברי הנהלת המוסד ( למנהל האדמיניסטרטיבי ולמנהלת הסיעוד- אחות ראשית). על הנהלת המוסד להודיע ללשכת הבריאות מחוזית ירושלים, ולאגף גריאטריה במייל pniot.geriatrya@MOH.GOV.IL, על תכנית תיקון התחומים לשיפור וזאת תוך חודש ימים מעת קבלת הדו"ח. לשכת בריאות  מחוזית ירושלים  מתבקשת לוודא תיקון הליקויים כפי שמצוינים.


        




        בברכה,  

ד"ר אירית לקסר

                              




 מנהלת המחלקה לסטנדרטים ואכיפה                                                                                      
העתקים:

מר משה בר סימן- טוב, מנכ"ל משרד הבריאות, ירושלים.

ד"ר ורד עזרא, ראשת מנהל רפואה משרד הבריאות, ירושלים.

ד"ר אהרון כהן, ראש האגף לגריאטריה, משרד הבריאות, ירושלים.
ד"ר פנחס ברקמן, מנהל המחלקה לשירותים מוסדיים, האגף לגריאטריה, ירושלים.

ד"ר חן זמיר- שטיין, רופאה מחוזית, לשכת בריאות מחוזית ירושלים.
ד"ר איזבלה בראונשטיין, גריאטרית מחוזית, לשכת בריאות מחוזית ירושלים.

גב' צפי הלל- דיאמנט, ממונה על יישום הסטנדרטים בגריאטריה, אגף גריאטריה, ירושלים.  

גב' אתי מרקוביץ, ממונה תיאום, ארגון ובקרה, אגף לגריאטריה, משרד הבריאות, תל אביב.

מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים. 

צוות בקרה ארצי.
בקרת תמהיל מטופלים וכוח אדם, בקרה בתחום סיעוד ובריאות הסביבה במוסד עמל, מעלה אדומים
הבקרה התקיימה בתאריך 21.11.16 בשעות 09:00-13:30.
מטעם האגף לגריאטריה השתתפו הנציגים הבאים: ויויאן רביד ואירה גלוזמן – אחיות, חנה קפקא – פיזיותרפיסטית, גריגורי רודשטיין – מפקח בריאות סביבה, חיים פרקש – מרכז הצוות.

מטרת הבקרה: בקרה עם כלי בקרה מלאים של מקצועות הסיעוד ובריאות הסביבה, בקרת תמהיל וכוח אדם.
תפוסת מטופלים במחלקות מול רישוי:
	מחלקה ברישוי
	שם המחלקה במוסד
	מספר מיטות ברישוי
	מספר מטופלים בפועל
	
	
	
	

	
	
	
	סה"כ
	סיעודי
	ס"מ
	תת חריף
	שיקום

	סיעודית א'
	ב'
	36
	38
	37
	
	1
	

	סיעודית ב'
	ג'
	36
	38
	36 

	2
	
	

	סיעוד מורכב תומך א'
	א'
	36
	34
	1 
	31
	2
	

	סיעוד מורכב תומך ב'
	ה'
	34
	32
	
	21
	9
	2

	תת חריפה
	ד'
	30
	34
	1 
	
	12
	21

	סה"כ
	
	172
	176
	75
	54
	24
	23


תחום הסיעוד
מחלקות סיעודיות – 75% טעון שיפור
מחלקות לסיעוד מורכב-תומך: 75% טעון שיפור
מחלקה תת-חריפה: 75% טעון שיפור
כללי:

הבקרה נערכה כבקרת פתע ב-4 מתוך חמש מחלקות המוסד.
מאז הבקרה הקודמת, לפני כשלושה חודשים, בהובלת הצוות הבכיר בסיעוד, נעשית עבודה אינטנסיבית לתיקון הליקויים בתחום הסיעוד וגיוס צוות סיעודי. ניכר כי חל שיפור בתפיסה המקצועית בתחום הסיעוד בכל הנוגע להבטחת איכות ובטיחות הטיפול, נכונות לביצוע שינויים מהותיים בתרבות הארגונית, הטמעת שיטות עבודה מקצועיות מקובלות.
נצפה שינוי וארגון מחדש בתחומים, כדלקמן:
בתחום כוח אדם-
· האחות הראשית שוחררה מהעבודה השוטפת במחלקות וכעת מתמקדת באופן מלא בביצוע תפקידי ניהול ופיקוח על הצוות הסיעודי.
· מונתה סגנית אחות ראשית במשרה מלאה, בעלת ניסיון בגריאטריה וניהול מערכות בריאות. קיימת חלוקת תפקידים ברורה בין האחות הראשית לסגניתה. בין התפקידים של סגנית אחות ראשית – בקרה על איכות הטיפול במוסד; גיוס, מיון וקליטת כוח אדם סיעודי; עדכון נהלים; טיפול בבעיות שוטפות. 
· נקלטו לעבודה במחלקות השונות במוסד 12 אחים  ואחיות מוסמכים/אות  ו-10 מטפלים חדשים. לפי דווח שנמסר במועד הבקרה, הופסקה קליטה של אחיות מעשיות לצוות המוסד.
· מונתה אחות אחראית חדשה למחלקה סיעודית ב'.
בתחום איכות הטיפול ובטיחות המטופל – 
· הוחל בפיתוח מנגנון מובנה של בקרה פנימית על איכות הטיפול הסיעודי. 
· עודכנו ורועננו בקרב הצוות הסיעודי נהלים מוסדיים, ביניהם נוהל חלוקת תרופות והזנה אנטראלית. נבנו הנחיות עבודה בנושאים שונים, ביניהם מעקב רגל סוכרתית ודיונים בצוות רב-מקצועי. חלק מהנחיות העבודה למטפלים תורגמו לרוסית – להנגשת המידע למטפלים המתקשים בידיעת השפה העברית.
· נערך יום הדרכה לצוות אחיות במוסד בנושא ניהול נאות של רשומת המטופל.
· מתקיימת הדרכה פרטנית של כל האחיות לביצוע מקצועי ותיעוד של האומדן והטיפול הסיעודי.
· קיימת נכונות לפיתוח תחום טיפול פליאטיבי. שתי אחיות נאמנות התחום השתתפו בכנס מקצועי בנושא "כאב, פליאציה ומה שביניהם". 
· הוחל פרויקט רב-מקצועי, בשיתוף רופא, אחות ודיאטנית בנושא טיפול בעצירות והפחתת שימוש בתכשירים תרופתיים. 
· מונתה אחות נאמנת תחום מניעה וטיפול בפצעים.
עם זאת, במהלך הבקרה נמצא, כי התהליכים המכוונים לשיפור של איכות הטיפול הסיעודי במוסד נמצאים בראשית דרכם וטרם מיושמים באופן הנדרש ברמת השטח. על הצוות הסיעודי הבכיר בכל הרמות להמשיך ולפעול להטמעת השינויים בדרכי עבודה והנחיות מקצועיות בעשייה הסיעודית בכל הרמות של הטיפול הסיעודי.
תחומים להמשך שיפור ותיקון:
ברמה המוסדית:
1. יש למנות מפקחת קלינית ב- 0.66 משרה (נוהל רוחב 0.3.2, משרד הבריאות).
2. יש לפעול למינוי מיידי של אחות אחראית למחלקה לסיעוד מורכב-תומך ה'.
3. יש להמשיך בגיוס וייצוב הצוות הסיעודי במוסד.
4. יש להמשיך ולפעול להטמעת נהלים והנחיות המקצועיות ברמת השטח.
5. יש לשפר את תהליכי העבודה בתחום מניעת זיהומים. יש  לגבש וליישם תכנית עבודה מובנית להדרכת הצוות, בקרות רב-תחומיות ותצפיות על רחיצת ידיים, ניקיון ציוד וסביבת המטופל, שימוש באמצעי זהירות שגרתיים, אמצעים לטיפול במטופלים בבידוד מגע. יש לפעול להטמעת הנהלים בקרב עובדים ממקצועות בריאות שונים. כעת העבודה בתחום מניעת זיהומים ממקודדת בעיקר בזיהוי/הוצאה מבידוד מטופלים נשאים חיידקים עמידים.
6. יש לפעול ליישום חוזרי מנהל רפואה 10/2010 ו-19/2009, לבנות כלי מעקב מובנה ולבצע תצפיות על עבודת הצוות המטפל בתחום מניעת זיהומים. 

7. יש לפעול לבירור מצב החיסוני של העובדים ולהשלמת החיסונים הנדרשים על ידי משרד הבריאות.
8. יש להבטיח, כי אחיות מעשיות לא יחרגו מתחומי העשייה המותרת להן ע"פ סמכותן המקצועית. 
9. יש לעדכן נוהל פנימי בנושא טיפול בפצעים ולכלול בו הנחיות למעקב וטיפול בכל סוגי הפצעים. 
10. יש לפעול להכשרת האחיות מוסמכות להחזרת קנולה לטרכיאה כפעולה מצילת חיים ׁ(חוזר מנהל הסיעוד 86/2010).
כוח אדם:
1. קיים חסר משמעותי בתקינת אחיות במחלקות לסיעוד מורכב-תומך.
2. קיים חסר בתקינת מטפלים במחלקות סיעודיות.
3. חישוב תקן אחיות במחלקה לסיעוד מורכב-תומך א' בוצע ע"פ מודל חישוב עתידי.
4. יש לצמצם עבודת הצוות במשמרות כפולות, מעל 12 שעות עבודה רצופות ביום.
מחלקות סיעודיות:
כללי:
במחלקה סיעודית ג' – האחות האחראית – ותיקה במוסד ובתפקידה, ניכר כי מכירה היטב ומעורבת באופן אישי בטיפול במטופלי המחלקה. במחלקה סיעודית ב' – אחות אחראית חדשה, כשבוע בתפקידה, וותיקה במוסד, בעלת מוטיבציה לשפר ולקדם את העשייה הסיעודית במחלקה. 
תחומים לשיפור במחלקות סיעודיות:
מילוי שעות פנאי: יש להבטיח תעסוקת המטופלים גם כאשר עובדת תעסוקה לא מגיעה. במועד הבקרה במחלקה סיעודית ב' נצפו המטופלים ישובים עד שעה 11.00 ליד השולחנות בחוסר מעש מוחלט. מילוי שעות הפנאי חשוב במיוחד למטופלים צלולים, המהווים כשליש מכלל המטופלים במחלקה זו.
אומדן סיעודי: 
· אומדן חלל הפה – יש לבצע אומדן תדיר של חלל הפה לכל המטופלים הניזונים דרך הזנה אנטראלית. יש לבצע אומדן חוזר בשינוי במצב המטופלים או בתדירות של פעם בשלושה חודשים למטופלים יציבים. יש לבנות וליישם תכנית טיפול מתאימה למטופלים בסיכון. כעת אומדן חלל הפה מתבצע לכל המטופלים בתדירות של פעם בשנה. לא נמצאה התייחסות למניעה וטיפול בתכנית ההתערבות הסיעודית. 
· אומדן התנהגות – יש לבצע אומדן התנהגות חוזר למטופלים הסובלים מאי-שקט, במיוחד למטופלים המועמדים להעברה למחלקה אחרת. שימוש בכלים סטנדרטיים להערכת מצב המטופל עשוי לסייע בהבנת השינויים החלים במצבו והתאמת טיפול העונה לצרכיו.
מעקב סיעודי :יש להקפיד על רצף המעקב וניטור מצב המטופלים הסובלים מבעיה חריפה או המטופלים שמצבם אינו יציב, או זקוקים להמשך מעקב. לא נמצא מעקב רציף ומתמשך אחרי המטופלים הסובלים ממחלה חריפה, אי-שקט, כאב, לאחר אירוע חריג.
ניהול הטיפול התרופתי : 
· יש להקפיד על העברת מלאי סמים מסוכנים (טוקסיקה) בכל משמרת. נמצא, כי העברת המלאי התבצעה באופן לא עקבי, בחלק מהמשמרות חסר אישור העברת המלאי על ידי שתי אחיות - מוסרת ומקבלת.
· יש להקפיד על מתן תרופות בפועל לפי הנהלים של משרד הבריאות והנוהל הפנימי המוסדי. מבדיקת קרדקס תרופות עלה, כי בחלק מהמשמרות בתאריכים 4.11, 18.11, 20.11 המטופלים לא קבלו את תרופותיהם (!).
טיפול בכאב:  יש לשפר את תהליכי העבודה בתחום אומדן וטיפול בכאב. לדוגמה, לא נמצא אומדן כאב מקיף והתייחסות מתמשכת לכאב אצל מטופלת כאובה ומתוארת כ"סובלת מכאב חזק" ואצל המטופל ה"צועק מכאבים" הסובל מצלוליטיס ומטופל ב- T.PERCOCET 5mg SOS בדיווח סיעודי לא נמצא מעקב רציף אחרי כאב ודווח על מידת השפעת הטיפול על רמת הכאב. לא נמצאה התייחסות לכאב בתכנית הטיפול הסיעודית.
מניעת זיהומים: יש לשפר את תהליכי העבודה בתחום מניעת זיהומים. במספר תצפיות שבוצעו במהלך הבקרה נצפה, כי חלק גדול מהצוות הסיעודי לא הקפיד על החלפת כפפות, רחיצת/חיטוי ידיים אחרי טיפול במטופלים.
· יש להקפיד על סגירת מכלים עם סבון נוזלי. 
· יש לציין תאריך פתיחה על התכשירים המשמשים לטיפול אישי בעור המטופלים.
ניקיון סביבת המטופל : יש להבטיח סביבת המטופל נקיה ואסטטית. במועד הבקרה בשתי המחלקות הסיעודיות נמצאו כיסאות גלגלים רבים, כריות מושב, שולחנות, ארוניות לא נקיים, עם כתמים ושאריות מזון יבש. הדייסה והקפה שנשפכו בארוחת הבוקר נשארו על הרצפה עד שעות הצהריים בשלוליות, סביב רגליהם של המטופלים עד לפנייה מפורשת של נציגת צוות הבקרה עם בקשה לנקות את הרצפה. 
הבטחת סביבה:  יש להקפיד על סביבת המטופל ללא גורמים פיזיים בעלי סיכון למפגע סביבתי. במהלך הבקרה נמצאו מספר שולחנות, שולחניות, משענות ידיים בעלי ציפויים קרועים/חדים, מצב תחזוקתם היה לקוי.

· יש להקפיד על נעילת מעצורים בכיסאות גלגלים, מיטות ובכורסאות גריאטריות בעת ביצוע מעברים של מטופלים. 
· יש להקפיד על נעילת נעליים גם למטופלים הלא מתהלכים. נצפה, כי 6 מהמטופלים במחלקה סיעודית ב' ו-5 מטופלים במחלקה ג' ישבו בכיסאותיהם יחפים, מה שעלול לסכנם בפגיעה בעור כפות רגליהם (הערה חוזרת מהבקרה הקודמת). 
· במועד הבקרה נצפה פתח ניקוז גלוי וללא רשת מיגון במקלחת המטופלים. 
שלמות העור : יש להקפיד על תיעוד ומעקב אחרי כל סוגי הפצעים. לא נמצא מעקב מתועד אחרי מצב המטופלים הסובלים מקרעי עור (הערה חוזרת מהבקרה הקודמת).
כף רגל סוכרתית : 
· יש לעדכן/לבצע אומדן רגל סוכרתית חוזר בהתאם לשינויים במצב המטופל. כך לדוגמה, לא נמצא תיאור כיב סוכרתי חדש. באומדן כף הרגל צוין, כי "העור יבש אך שלם".
· יש לבנות תכנית מניעה וטיפול ברגל סוכרתית ולהבטיח את יישומה בפועל. מתצפיות במהלך הבקרה עלה, כי חלק מהמטופלים המאובחנים כסובלים מסוכרת, ישבו בכיסאות הגלגלים יחפים, ללא גרביים, נצפה כי עור כפות רגליהם היה יבש עם ציפורניים לא מטופלות בצורה נאותה. לחלק מהמטופלים לא נבנתה תכנית טיפול ברגל סוכרתית, גם אצל המטופלת הסובלת מכיב סוכרתי באצבע.
תקשורת:  יש להקפיד על ביצוע דיונים בצוות רב-מקצועי בנוגע לשינוי סטטוס המטופלים, וזאת בטרם העברתם למחלקת אשפוז אחרת. (הערה חוזרת מהבקרה הקודמת).
היגיינה וטיפוח גוף: 
· יש להקפיד על ניקיון פנים של המטופלים לאחר הארוחות. נצפו מספר מטופלים עם שאריות מזון יבש סביב הפה.
· יש להקפיד על טיפול נאות בשיניים תותבות של המטופלים. נמצאו שיניים תותבות מלוכלכות, עם שאריות מזון ומשקעים, מושרות במים עכורים.
· יש להקפיד על ביצוע טיפולי פה למטופלים הזקוקים לכך. בבדיקה מדגמית של היגיינת הפה אצל מספר המטופלים נמצא מצב היגייני ירוד. 
· יש להקפיד על סימון פריטים אישיים הנמצאים בשימוש המטופלים. במהלך הבקרה נמצאו מספר רב של פריטים, כגון מברשות שיער, כוסות לאחסון שיניים תותבות וכד', ללא ציון שם של המטופלים.
זכויות המטופלים:
יש לעודד השתתפות פעילה של מטופלים צלולים בקבלת החלטות הטיפוליות של הצוות הסיעודי והרב-מקצועי, בניית תכניות התערבות ויישומן.
יש ליידע את המטופלים, בני המשפחה/אפוטרופוס על הצורך בהעברתם למחלקת אשפוז אחרת ולקבל את הסכמתם, טרם ביצוע העברה. כך לדוגמה, מטופלת הסובלת מתחלואה פסיכיאטרית, קשיי הסתגלות ובעיות בהתנהגות הועברה בתקופה האחרונה בין שלוש (!) מחלקות שונות במוסד (ממחלקה תת-חריפה למחלקה לסיעוד מורכב תומך ולמחלקה סיעודית), וזאת בניגוד לרצונה, תוך התנגדותה והחרפת בעיות בהתנהגות, ביניהן אי - שקט קיצוני, סירוב לאכול, סירוב לגזירת ציפורניים וכד'. לא צוינה סיבה לאשפוזה במחלקה לסיעוד מורכב-תומך, לא נמצא תיעוד של דיון בצוות רב-מקצועי על שינוי סטטוס האשפוז. לא נמצא תיעוד בדבר קבלת ההסכמה של האפוטרופוס לביצוע העברה.
יש להקפיד על הסבר למטופל בנוגע לפעילויות, בהן הוא מקבל עזרה מהצוות המטפל. במהלך תצפית על השכבת מטופלים במיטה במספר מחלקות המוסד נצפה, כי רוב המטפלים המעורבים בטיפול הסיעודי, לא פנו ולא דברו עם המטופלים, לא הסבירו להם על הפעילויות המבוצעות עבורם.
בהעברה לאשפוז – יש לדאוג לצרף מכתב סיכום סיעודי המתייחס למצבו העכשווי של המטופל, טיפול בו, פריטים אישיים הנמצאים בשימוש בעת העברתו לאשפוז (משקפיים, שיניים תותבות) - הערה חוזר מהבקרה הקודמת.
מחלקה לסיעוד מורכב תומך:

במחלקה לסיעוד מורכב תומך ה' אין אחות אחראית מזה כחודש וחצי. הבקרה התנהלה מול אח אחראי משמרת שהחל את עבודתו במחלקה לפני שבועיים בלבד.  יצוין כי רוב האוריינטציה לאח נערכה על ידי אח מעשי!! הכנסה של עובד חדש חייבת להיעשות על ידי איש מקצוע העונה על הדרישות מתוקף תפקיד זה. לא יעלה על הדעת שאח מעשי, שסמכויותיו מוגבלות בתחומים מקצועיים רבים, יבצע הכשרה לאח מוסמך חדש.   

פרופיל המטופלים: 10 מטופלים בבידוד מגע, 10 מטופלים בהגדרה של תת חריף, 1 עם טרכאוסטום, 3 מטופלי דיאליזה 16 מטופלים עם 49 פצעים. אין במחלקה אף מטופל המוגדר כחולה פליאטיבי.

תחומים הטעונים שיפור:

כללי: 
1. יש להקפיד על ביצוע פעילויות המותרות לצוות הסיעודי (אחיות מוסמכות, אחיות מעשיות) לפי חוזר מנהל הסיעוד 101/14. יש להקפיד שאחיות מעשיות לא יחרגו מתחום סמכותן. במחלקה לסיעוד מורכב תומך נמצא כי לא קיימת הגדרה של סמכויות  האחיות המעשיות ולמעשה הם מתפקדות כמו אחיות מוסמכות. הדבר פסול ויש לתקנו מיד. 
2. יש להמשיך ולהדריך את הצוות הסיעודי על הפעלת תכנת המחשב ועל ניצול כל האופציות ה קיימות.
אומדן סיעודי ורישום אנמנזה: יש להקפיד על ביצוע קבלה מלאה הכוללת התייחסות למצב הרפואי תפקודי של המטופל, סיבת האשפוז, התייחסות לתפקוד קודם, התייחסות לאספקטים פסיכו סוציאליים  (הערה מבקרות קודמות!). יש להקפיד כי קבלה סיעודי תיערך אך ורק על ידי אחיות מוסמכות (הערה מבקרות קודמות!). 
 תכנית טיפול: 
1. יש להקפיד על כתיבת תכנית טיפול ראשונית המקיפה את כל הבעיות העיקריות של המטופל תוך 48 שעות מהקבלה. תכנית טיפול זו מהווה בסיס להתערבות ראשונית על מנת להבטיח את בטיחות המטופל. 
2. יש להקפיד על עדכון תכנית הטיפול בהתאם למצבו המשתנה של המטופל. יש להקפיד כי הערכת הטיפול תעשה לא פחות מאשר פעם בחודש. בבדיקה מדגמית של תכנית טיפול נמצא כי אין התייחסות לבעיות ייחודיות של המטופל, ההערכה לא נעשית בתדירות הנדרשת וברוב המקרים מסתכמת ב-"העתק – הדבק" מהערכה קודמת.
מעקב סיעודי:  יש להקפיד על דיווח סיעודי המשקף את מצבו האמיתי של המטופל עם התייחסות לתחומים כגון כאב, אירוע חריג, בעיות תאבון/אכילה, שינוי במצב רפואי וכו'. 
כאב:  יש להטמיע בקרב הצוות את חשיבות ביצוע אומדן כאב בכל מצב של חריגה מהמצב הרגיל כגון מקרה של נפילה/חבלה. יש להקפיד על הערכת השפעת הטיפול תוך זמן סביר על מנת להחליט על המשך טיפול  (הערה מבקרות קודמות).
תקשורת:  יש לתעד שיחות לתאום ציפיות עם המטופל והמשפחה.  יש להתייחס לתהליך של תאום ציפיות כאל תהליך דינמי ובסיס לבניית תכנית התערבות.
הזנה והאכלה:  
1. יש להקפיד על תנוחה מתאימה למטופלים המוזנים הזנה אנטראלית (זונדה /PEG ).
2. יש להדריך שוב את הצוות על דרכי האכלה נאותים ומקצועיים.
עדכון מקצועי:  יש לשלוח את הצוות להשתלמויות רלוונטיות לתחום העיסוק במחלקה כגון טיפול בפצעים, טיפול פליאטיבי, מניעת זיהומים.
טיפול פליאטיבי:  המחלקה מוגדרת כמחלקה לטיפול מורכב תומך. למרות זאת, אין לצוות  שום הכשרה ו/או מודעות בתחום. יש לקדם תחום זה .

מחלקה  תת חריפה: 

פרופיל המטופלים ביום הבקרה: 12 מטופלים המוגדרים בסטטוס של תת חריף, 21 מטופלים שיקומיים ומטופל אחד סיעודי.
הבקרה נערכה מול אח אחראי משמרת שהינו אח מוסמך ועובד במחלקה מזה כשנה וחצי. 

תחומים לשיפור ותיקון:  

כללי:  
1. על הצוות הסיעוד במחלקה לחזק את מיומנותם בתכנת המחשב ולהכיר את כל הפונקציות הקיימות( הערה חוזרת מבקרות קודמות!)
2. על הצוות הסיעודי להיות שותף לקביעת תכניות ההתערבות השיקומית שנקבעת למטופלים על ידי אנשי מקצועות הבריאות  בסדר  היום. (הערה מבקרות קודמות!). נמצא כי אין תכנית מובנת לטיפולים השיקומיים השונים כגון פיזיוטרפיה וריפוי בעיסוק וסדר היום של המטופלים נקבע על פי החלטתם של אנשי מקצועות הבריאות ללא מעורבות של המטופל והצוות הסיעודי. 
קבלה סיעודית:  יש להקפיד על לקיחת אנמנזה מלאה כולל התייחסות לתפקוד קודם, סיבת האשפוז, ציפיות מהאשפוז, הן אצל המטופל והן אצל המשפחה. יש להתייחס להיבטים גריאטריים. יש להתייחס לתחומים פסיכו סוציאליים כגון מערכות תמיכה, בילוי בשעות הפנאי. אצל מטופלים הסובלים מהפרעות התנהגות כגון אי שקט פסיכו מוטורי יש לבצע אומדן התנהגות. 
דיווח סיעודי:  נמצאו הרבה דיווחים "העתק-הדבק", ללא התייחסות לאספקטים השיקומיים (הערה מבקרות קודמות!). אין התייחסות לכאב, אין התייחסות לשינויים בתאבון, אין התייחסות למצב רוח. 
הגבלה פיזית: יש להקפיד על מעקב ותיעוד אחרי מטופל עם קשירת ידיים. 
תכנית טיפול: בבדיקה מדגמית של מספר תיקים נמצא כי בחלקם לא קיימות תכניות טיפול! ובחלקם התכניות הינן שבלוניות מבלי להתייחס לבעיות ייחודיות של המטופל ולאספקטים השיקומיים (הערה מבקרות קודמות!!)
עדכון ידע:  יש לשלוח את הצוות הסיעודי להשתלמות בתחום השיקום על מנת להגביר את המודעות לחשיבותה ומרכזיותה של האחות (הערה מבקרות קודמות!). יש לציין כי אשל בשיתוף האגף לגריאטריה פתח קורס בשיקום גריאטרי המיועד לאחיות מוסמכות, מחזור שני , ואף איש צוות מעמל אדומים לא השתתף. 
כאב: אין מעקב אחרי השפעת הטיפול נגד כאבים. לדוגמה, חולה עם שבר ברגל, הסובל  מכאבים, האומדן מתבצע פעם ביום בלבד. אין התייחסות לתחום כאב בתכנית הטיפול.
תקשורת:  יש להרחיב את התיעוד של שיחות עם משפחה ועם המטופל ולהרחיב את החוזה לתאום ציפיות. השיחות לתאום ציפיות  הינן תהליך דינמי ומהווה בסיס לבניית תכנית טיפול המותאמת למטופל. (הערה מבקרות קודמות!!). 
ביגוד והלבשה:  רוב המטופלים במחלקה לבושים בפיג'מות. מומלץ על ביגוד אישי כחלק מהתהליך השיקומי והחזרה לשגרה. בנוסף יש להקפיד על הנעלה מתאימה ובטיחותית על מנת להפחית סכנה לנפילות (הערה מבקרות קודמות!). 
בריאות הסביבה: 76%

נתונים כלליים:
1. ביצוע דרישות מהביקורת הקודמת:
רוב הדרישות בתחום בריאות הסביבה המפורטות בסיכום דוח הבקרה שנערכה בביה"ח בתאריך 11.09.16 טרם בוצעו. במסמך זה צוינו ליקויים שטרם תוקנו. הציון מתבסס על ממוצעי ביקורת תוך התחשבות ברצון של המוסד לתקן את הליקויים. אין לראות בציון הזה ציון סופי. במידה והליקויים המפורטים במסמך זה לא יתוקנו, הציון יכול להשתנות! 

2. הנספח מתייחס לחומרים שהוגשו עד לתאריך הכנת הדוח.

3. עד היום במוסד לא מועסק מב"ס (ממונה בריאות הסביבה), אשר תפקידו לבדוק קיום ביצוע ההנחיות למוסדות רפואה, בין השאר בנושאים: דרישות למערכות אספקת מים, מניעת מחלת לגיונרים, מערך מזון ועוד.
4. בזמן הבקרה נבדקו פונקציות משותפות במוסד ובמחלקה סיעודית ב' . 

5. ממצאי הבקרה:
5.1 מערכות אספקת מים:

5.1.1 מקור המים:  אין שינוי. 

5.1.2 חיטוי מי שתייה: במוסד לא קיימת מערכת חיטוי משלימה של מים קרים. מערכת חיטוי משלימה של המים החמים בוטלה. 
5.1.3 בקרה על פרמטרים פיזיקו – כימיים של מים קרים וחמים: אין שינוי. במוסד לא קיימות ערכות שדה לבדיקות הנדרשות (ריכוז חומר חיטוי ועכירות) ומד טמפרטורה למדידת טמפרטורת מים. 
5.1.4 יש שינויים בתחום הגנת רשת מי שתייה מסיכוני זרימה חוזרת ברחבי המוסד. הותקן חכ"כ מאושר בהזנת מים למערכת הידרנטים. הוגש דו"ח מתקין מוסמך. הוצגו דו"חות מתקין מוסמך על בדיקות 2 שסתומי חכ"כ ו – 2 מז"חים, אך:

5.1.4.1 אין שינוים בראש מערכת אספקת מים - הותקן שסתום חכ"כ ואחריו הידרנט ללא הפרדת מערכות אספקת מים. ההתקנה אינה תואמת לדרישות ת"י 4426.

5.1.4.2 הפרדת מערכות מי השתייה ממערכות שאינן מי שתייה היא חלקית. לא קיימות הגנות מזרימת מים חוזרת בהזנת מים למערכות והאביזרים השונים (מכבסה, מרככים, צינורות גמישים במקומות השונים, הזנת מים למכלי התפשטות, חיבור בין מחלק מים קרים לבין מחלק מערכת הסקה, מטבח ועוד). לא הוגשה סקירה מלאה של רשת המים במטרה לאתר את כל נקודות הסיכון.

5.1.5 מאגר מי שתייה: במוסד לא קיים מאגר מים למי שתייה. הנושא קיבל מענה גם ב"סיכום בקרה".

5.1.6 בוצעה צביעת צינורות אספקת מים בהתאם לייעודם  - מי שתייה וכיבוי אש. 
5.1.7 מערכות המים החמים:

5.1.7.1 חימום מים נעשה על ידי שילוב 2 מקורות אנרגיה – משאבות חום וחימום מים ע"י גז. המקורות נמצאים במעגל חימום מים סגור. מעגל פתוח כולל 2 אוגרי מים החמים. קיימים ברזים ידניים וחשמליים בצינור ניקוז של האוגרים.

5.1.7.2 טמפרטורות המים החמים בקווים הראשיים תואמות לדרישות הקיימות. טמפ' מים חמים בקו אספקת מים החמים 57.6 – 59.7 מעלות צ', בקו מים החוזרים – 55.7 – 56.4 מעלות צ'. אבל בחדר אשפוז מצב השתפר , אבל טרם עומד בדרישות הקיימות. בחדר אשפוז 527 טמפ' מים החמים הייתה 45.6 מעל' צ'. בזמן הביקורת לא הוסברה סיבה לכך. הבעיה נמשכת זמן רב!
5.1.7.3 חודשה אספקת המים החמים בחדר 526.
5.1.7.4 מערכת בקרה ממוחשבת פועלת בצורה נכונה.
5.1.7.5 טרם נערכו שינוים בחיבור בין מחלקי מים קרים ומי הסקה. החיבור בעייתי. 
5.1.7.6 מניעת כוויות: מצב לא השתנה. טרם הותקנו אביזרים למניעת כוויות. 
5.1.8 ללא דיחוי צריך להגיש חו"ד מהנדס אינסטלציה עם התייחסות לבעיות המפורטות בסעיפים 5.1.4 ו 5.1.7!
5.1.9 הוגש אישור ניקוי וחיטוי אוגרי מים לחירום ודוודים של מים חמים. לא בוצעו בדיקות מים כפי שנדרש לאחר סיום העבודה. לא הוגש מסמך על בדיקה הגנה קתודית. 
5.1.10 על פי דיווח  מנהל התחזוקה במוסד ראשי מקלחת עוברים טיפול נגד אבנית פעם בשלושה חודשים ללא חיטוי. ב"סיכום בקרה" קיימת התייחסות בנושא. 
5.1.11 ניטור, רישום ודיווח:

5.1.11.1  כפי שצוין -  בדיקות חומר חיטוי ועכירות ברשת מי שתייה וטמפרטורת מים החמים לא מבוצעות! 
5.1.11.2  טרם הוגשה תכנית למניעת התפתחות והתרבות חיידקי ליגיונלה במערכות אספקת מים ומיזוג אויר לפי הנחיות משרד הבריאות בנושא.
5.1.11.3  בחירה של חדרים לביצוע בדיקות מיקרוביולוגיות של מים אינה נכונה ואינה תואמת לנתונים במערכת הממוחשבת - לימס. בחירת חדרי אשפוז לדיגום של בדיקה רגילה ולגיונלה היא שונה. למשל בבדיקה רגילה מתאריך 20.10.16 לא נבדקו חדרי אשפוז בקומה 5 (סוף קווי אספקת מים). הדיגום בוצע רק בחדר 208 לא ב-2 חדרי אשפוז לפחות. הבחירה צריכה להתבסס על משטר אספקת מים קרים וחמים. דיגום ללגיונלה מתאריך 19.10.16 נבדקו איכות מים חמים חוזרים, מים חמים בחדר אשפוז 539 (לא ברור מה הוא המצב של ברז), ומים קרים וחמים (לא ברור ממצב של הברז) מחדר אשפוז 208. כלל לא נבדקו המים ביציאת מים מאוגרי מים חמים, מטבח ועוד. לא הוצגו טפסי דיגום מים. קיים ספק לגבי עמידה בדרישות הקיימות לתהליך דיגום מים במיוחד דיגום ללגיונלה! לא הוצגו טפסי דיגום מים. אנו רואים בחומרה חוסר התייחסות הנהלת המוסד לדרישות משרד הבריאות לדיגום מים! 
5.1.11.4  מתכות כבדות נבדקו בקו אספקת מים לקולר (לא ברור מה היא נקודת דיגום). לא נבדקו מתקני מים קרים של המטבח.
5.2 מערכת סילוק שפכים:
5.2.1 לא קיים מפריד שומן. 

5.2.2 תוקנו ליקויים הקשורים להזרמת שפכים ממכבסה לתעלה פתוחה בכניסה לאזור דחסן וחיבור ניקוזי תנור של המטבח ישירות לקולטן שפכים.

5.3 טיפול לא רפואי בגוף האדם : לא הוגשו מסמכים על העסקת עובדת המבצעת הטיפול , כולל פדיקור.
5.4 מערך מזון:

5.4.1 כללי:
אין שינוי במצבו של מטבח "קצה של המוסד:
5.4.1.1 המוסד מקבל את רוב המזון מוכן לאכילה (כולל ירקות שטופים) מחברת הסעדה. חלק מהמזון מכינים ב"מטבח קצה" (מחולק למטבח חלבי ובשרי) של המוסד. במטבח קצה מכינים בלנדר וסלטים ללא תנאים לכך. מזון המיועד להגשה בשבת מקבלים ביום שישי כמזון קר, מעבירים למקררים ומחממים בשבת ללא תנאים לכך.
5.4.1.2 לא הוצגו מסמכי אישור מלשכת הבריאות ירושלים על שיטת הפעלת המטבח (כולל הגשה בחגים ושבתות). 
5.4.1.3 כניסה למטבח נמצאת בכניסה למבנה של המוסד שבו נמצאות פונקציות שאינן קשורות למוסד הנ"ל. גישה למטבח חופשית לציבור הרחב!
5.4.1.4 עובדי מטבח לא עברו הדרכות בנושא תברואת מזון והפעלה נכונה של ציוד המטבח. לעובדים אין ידע ברמה הנדרשת בנושא תברואת מזון. בקרת GMP ;HACCP לא קיימת.

5.4.2 קבלת מזון במוסד:

5.4.2.1 קיימת בקרה של איכות המזון בזמן קבלתו מחב' הסעדה - בדיקת טמפרטורה בלבד. לא קיימת בקרה על מסמכים. בתאריך הביקורת קיבלו מזון ללא תעודת משלוח. בתעודת משלוח שהתקבלה במוסד בזמן הבקרה אין פרטים על רכב הובלה, טמפ' מזון ושעת יציאה מחב' הסעדה. 

5.4.2.2 מקור מזון ותוקף "רישיונות עסק" ו"רישיון היצרן":

טרם הוצגו רישיונות עסק ויצרן של כול ספקי המזון. יש לציין כי על פי כלי בקרה "בהיעדר רישיונות מתאימים (סימון  פסילת הכנת מזון), תופסק בדיקת נושא הכנת מזון פרט למחסן מזון  - 0 נקודות לנושא". יחד עם האמור לעייל גם בביקורת זו הוחלט לא לפסול את כול הפרק.
5.4.2.3 מזון מוכן לאכילה נכנס למוסד לפני שעה 09:00 ומוחזק במטבח קצה בטרמופורטר בכלי מפלסטיק. טמפ' מזון חם הייתה תקינה - מעל 70 מעלות צ'. טמפרטורת מזון קר (למשל סלט פרות) לא תקינה 12.7 מעלות צ'. ירקות שטופים מקבלים מחב' הסעדה ללא קירור! חלק מזון קר מעבירים למקרר. טמפ' סלטים במקרר גבוה מטמפ' מוצרים אחרים בטמפ' אוויר במקרר.  הדבר מצביע על ליקויים בהובלת סלטים ומוצרי מזון אחרים. למשל טמפ' סלט ירקות הייתה 7.9 מעלות צ. טמפ' במקרר הייתה 4.9 מעלות צ'.  מ- 4 טרמופורטרים שבהם סופק מזון מחב' הסעדה 3 היו פגומים ואינם יכולים לשמור טמפרטורת מזון ולמנוע זיהומו!

כפי שצוין מזון חם מקבלים במוסד בכלי פלסטיק. את המזון מחזיקים בכלי פלסטיק עד סיום הגשת מזון במשך לפחות 4 שעות. המצב בנגוד לתנאי שימוש באריזות מסוג זה בהתאם לת"י 5113. לפי מסמכים שהוגשו בטמפ' מעל 70 מעלות מזון אפשר להחזיק לא יותר משעתיים! 

בדיון שנערך בזמן הבקרה לבקשת נציגי של המוסד והנהלת חב' הסעדה עם מנהל מטבח של חב' הסעדה ונציגי המוסד סוכם על תיקון הליקויים. כמו כן סוכם לא להגיש לאכילה מזון קר שקיבלו בטמפ' מעל 10 מעלות צ'. 
5.4.3 הכנת מזון ואחסונו במתקני קירור / חימום:

5.4.3.1 שטח המטבח אינו מספק ואינו תואם את היקף פעילויות במקום. 

5.4.3.2 מצבו של המטבח והציוד אינו מאפשר שמירת פס תקין בקבלת ומסירת מזון , אחסון – הכנת מזון.
5.4.3.3 מזון מרוסק מכינים ממזון מוכן לאכילה שמקבלים מחב' הסעדה. מזון מרוסק מלקט פרות הוכן בשעה 09.00 להגשה בארוחת צהריים והוחזק ללא קירור. בשעה 09.45 נמדדה טמפ' של המזון – 15.9 מעלות צ'. סוכם על מניעת הגשת מזון זה למאושפזים.

5.4.3.4 טמפרטורה במקררים של מטבח קצה הייתה תקינה.  

5.4.3.5 ביצים טריות מחזיקים ליד בלנדר להכנת מזון מרוסק מוכן לאכילה.

5.4.3.6 מתקני קירור לא מחוברים למערכת בקרה ממוחשבת ולגנרטור חירום.

5.4.3.7 דגימות מזון: לא שומרים דגימות מזון של מזון מרוסק, מרקים ומזון שמכינים במוסד. משקל של חלק מדגימות המזון לא תואם לדרישת הקיימות. 

5.4.3.8 במטבח בניקוי משטחי עבודה נעשה שימוש בסמרטוטים.

5.4.3.9 לא הותקנו כיורים לשטיפת ידיים.

5.4.3.10 מזון לצוות, מוכן לאכילה, מחזיקים במקרר לביצים טריות.  

5.4.3.11 שטיפת כלי מטבח: אחסון כלי מטבח אינו מאפשר יבושם (מפורט ב"סיכום בקרה").
5.4.3.12 פחי אשפה במטבח קצה ללא מכסים.

5.4.4 שינוע מזון למחלקות וחלוקת מזון:
כפי שצוין, אספקת מזון למחלקות מבצעים בטרמופורטרים. טמפרטורת מזון חם תקינה. בעגלות חימום משתמשים אך ורק לחימום המשך של מרק. ללא חימום המשך של מזון אחר. כלל אין פתרון להמשך קירור של מזון המיועד להגשה כמזון קר! 

בחלק מעגלות חימום הותקנו מדי טמפרטורה, אך הם לא תקינים.

5.5 מערך כביסה ומכבסה:
5.5.1 אוגרי כביסה במחלקות חלקי ללא מכסים וללא סימון.

5.5.2 שטח של מכבסת המוסד אינו מספיק לפעילות של המוסד. לא קיים מיקום למיון כביסה. שטח מכבסה עמוס ביותר ועקב כך לא ניתן להשתמש בדלת יציאה ממכבסה. הליקוי פוגע בפס לטיפול בכביסה ויכול לגרום לזיהום צולב של כביסה! המצב לא השתנה מביקורת הקודמת ולא הוגש פתרון.

5.6 איסוף, טיפול וסילוק פסולת:
במערך איסוף, טיפול וסילוק פסולת נערכו שינוים גדולים, אך:

5.6.1 אזור איסוף פסולת זיהומית ללא שילוט הנדרש.

5.6.2 פינוי פסולת זיהומית ומסוכנת אינו סדיר. במוסד מחזיקים כמות גדולה של סוגי פסולת הנ"ל. תרופות שתוקף שימושן פג נאספות בכמות גדולה בבית מרקחת ומאוחסנות בשקיות פתוחות. 

5.7 תחזוקת מחלקות: ריהוט במטבחון, חדר אחות ובחדרי אשפוז פגום. 

5.8 במחלקות אין חדרי כלים כפי הוגדר בפרוגרמה.

סיכום:

1. על הנהלת המוסד לתקן את הליקויים תוך 3 חודשים. ליקויים בנושא הגנת מערכת אספקת מים, דיגום מים ומערך מזון לתקן ללא דיחוי.
2. מערך מזון במוסד לא השתנה! במידה ולא ייגש פתרון בנושא מערך מזון ייפסל! 
3. במצב הקיים מכבסה אינה יכולה לתפקד בצורה תקינה. ללא דיחוי צריך לעבור לכביסה במכבסה חיצונית בעלת רישיון עסק.
4. מומלץ לקבל יעוץ מקצועי בתחום תשתיות ומערך מזון.
5. כול שינוי בתשתית ובמערך מזון צריך להיות מאושר ע"י לשכת הבריאות מחוז ירושלים.
נספח ג'
תקן מול מצבה- כוח אדם  מינהלי ונותני שירותים 

	
	תקן כוח אדם נדרש מינימלי ברוטו
	כוח אדם בפועל ברוטו

	מנהל
	1
	1

	אב בית
	1
	1

	מזכירה
	2
	5

	מנהל רפואי 
	0.5 מומחה בגריאטריה 
	 0.55 מנהל רפואי  מומחה בגריאטריה

	אחות ראשית
	1
	1.2

	ס' אחות ראשית
	1
	אין

	טבח/עובדי מטבח
	7
	1 + קייטרינג + מטפלים בכל מחלקה

	תחזוקה
	3
	3 

	מחסנאי
	1
	1

	משגיח כשרות
	0.5
	1.3 - 2 עובדים

	רוקח
	0.96
	0.8

	ע' ניקיון
	10
	17 

	רנטגן
	1.38
	יש מכון רנטגן צמוד לביה"ח


תקן מול מצבה- כוח אדם למחלקות הסיעודיות - 72 מיטות ברישיון

76  מאושפזים בפועל

	
	תקן כוח אדם נדרש מינימלי ברוטו
	כוח אדם בפועל ברוטו

	רופאים
	1.06
	1.5 מתוכם 0.5 גריאטר

	אחיות 
	12.15
	11.96 מתוכן 7.6 מוסמכות 

	כוח עזר
	24.90
	23.27

	פיזיותרפיה
	1.06
	0.96

	 עו"ס
	0.79
	0.8

	מרפאה בעיסוק
	0.38
	0.4

	מדריכת תעסוקה
	1.06
	1.17

	תזונה
	0.38
	0.8

	קלינאית תקשורת
	0.05
	0.05


תקן מול מצבה כח אדם למחלקה לסיעוד מורכב תומך א – 36 מיטות ברישיון – 34 מאושפזים בפועל
	
	תקן כוח אדם נדרש מינימלי ברוטו
	כוח אדם בפועל ברוטו

	רופאים
	2.83 מתוכם 0.94 מומחים בגריאטריה
	 2.8 מתוכם 0.5 מומחה בגריאטריה



	אחיות
	 12.27 כולם מוסמכות
	  10.31 מתוכן 9.54  מוסמכות

	כוח עזר
	10.86
	12.58

	פיזיותרפיה
	0.47
	0.61

	מרפאה בעיסוק
	0.47
	0.5

	עו"ס
	0.47
	0.50

	מדריכת תעסוקה
	0.24
	0.28

	תזונה
	0.47
	0.3

	קלינאי תקשורת
	0.19
	יעוץ בלבד


תקן מול מצבה- כוח אדם למחלקה לסיעוד מורכב ב'- 34 מיטות ברישיון בפועל – 21 מאושפזים
סיעודיים מורכבים – 11 מאושפזים תת אקוטים
	
	תקן כוח אדם נדרש מינימלי ברוטו
	כוח אדם בפועל ברוטו

	רופאים
	2.95   1 מומחה בגריאטריה
	3 מתוכם 1 מומחה בגריאטריה   



	אחיות
	13.96
	10.58 מתוכן 6.78 מוסמכות 

	כוח עזר
	7.96
	13.64

	פיזיותרפיה
	0.74
	0.83

	סייע לפיזיותרפיה
	0.15
	0.38

	עו"ס 
	0.59
	0.50

	מרפאה בעיסוק
	0.52
	0.67

	מדריכת תעסוקה
	0.3
	0.28

	תזונה
	0.44
	0.5

	קלינאית תקשורת 
	0.12
	0.14


תקן מול מצבה- כוח אדם למחלקה תת חריפה – 34 מאושפזים

מתוכם  1 סעודי, 21  שיקומיים ו-12  מאושפזים תת חריפים 

	
	תקן כוח אדם נדרש מינימלי ברוטו
	כוח אדם בפועל ברוטו

	רופאים
	4.2 (מהם 1 מומחה בגריאטריה, 0.42 מומחה בשיקום)
	3.5 מתוכם 1 מומחים בגריאטריה   

0.5 מומחה בשיקום

	אחיות
	12.74
	13.29 מתוכן 11.12 מוסמכות 

	כוח עזר
	10.38
	13.38

	פיזיותרפיה
	2.08
	2.32

	סייע לפיזיותרפיה
	1.13
	1

	עו"ס
	0.94
	1

	מרפאה בעיסוק
	1.54
	1.96

	מדריכת תעסוקה
	0.47
	0.57

	תזונה
	0.47
	0.50

	קלינאית תקשורת
	0.5
	0.4

